**LĒMUMS**

Liepājā

|  |  |
| --- | --- |
| 2024. gada 21. martā | Nr.140/3  (prot. Nr.3, 68.§) |

Par zemesgabala Kuldīgas ielā 13A, blakus

nekustamajam īpašumam Kuldīgas ielā 13,

nomas līguma darbības termiņa

pagarināšanu

Lai racionāli rīkotos ar pašvaldības mantu, kura šobrīd netiek izmantota pašvaldības funkciju izpildei, ievērojot, ka nomas līguma saistības ir izpildītas, pamatojoties uz Pašvaldību likuma 73. panta ceturto daļu, Ministru kabineta 2018. gada 19. jūnija noteikumu Nr.350 “Publiskas personas zemes nomas un apbūves tiesības noteikumi” 29.1. un 30.1. apakšpunktu, 53. un 137. punktu, izskatot [..] 2024. gada 22. februāra iesniegumu, zemes nomas pārjaunojuma līgumu, kas 2019. gada 1. jūlijā noslēgts starp Liepājas pilsētas pašvaldību un [..], Liepājas valstspilsētas pašvaldības Nekustamo īpašumu jautājumu konsultatīvās komisijas 2024. gada 26. februāra priekšlikumu (sēdes protokols Nr.3) un Liepājas valstspilsētas pašvaldības domes pastāvīgās Attīstības komitejas 2024. gada 14. marta lēmumu (sēdes protokols Nr.3), Liepājas valstspilsētas pašvaldības dome **nolemj:**

1. Pagarināt [..] līguma par zemesgabala Liepājā Kuldīgas ielā 13A (kadastra Nr.1700 014 0121), blakus nekustamajam īpašumam Kuldīgas ielā 13, 2156 kv.m platībā iznomāšanu termiņu līdz 2029. gada 1. jūnijam nomniekam piederošā nekustamā īpašuma Kuldīgas ielā 13 apsaimniekošanai un uzturēšanai.

2. Pilnvarot Liepājas Nekustamā īpašuma pārvaldes vadītāju parakstīt ar lēmumu saistītos grozījumus zemes nomas pārjaunojuma līgumā, kā arī bez atsevišķa Liepājas valstspilsētas pašvaldības domes lēmuma parakstīt vienošanos par zemes nomas līguma izbeigšanu.

3. Gadījumā, ja [..] vainas dēļ grozījumi 2019. gada 1. jūlijā noslēgtajā zemes nomas pārjaunojuma līgumā par zemesgabala Liepājā Kuldīgas ielā 13A, blakus nekustamajam īpašumam Kuldīgas ielā 13, nomu netiek noslēgti viena mēneša laikā no lēmuma pieņemšanas dienas, lēmums zaudē spēku un zemesgabals atbrīvojams.

4. Liepājas valstspilsētas pašvaldības izpilddirektora vietniekam īpašumu jautājumos kontrolēt lēmuma izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Liepājas Nekustamā īpašuma pārvaldei, nomniekam | |